

REPUBLIKA SLOVENIJA

**MINISTRSTVO ZA OKOLJE, PODNEBJE IN ENERGIJO**

INŠPEKTORAT REPUBLIKE SLOVENIJE ZA OKOLJE IN ENERGIJO

Služba za splošne in pravne zadeve

Dunajska cesta 56, 1000 Ljubljana T: 01 420 44 88

 E: gp.irsoe@gov.si

Številka: 1003-31/2024

Na podlagi 7. točke 57. člena Zakona o javnih uslužbencih (ZJU, Ur. l. RS, št. 63/07 ZJU-UPB3, s spremembami) in 25. člena Zakona o delovnih razmerjih (ZDR-1, Ur. l. RS, št. 21/13, s spremembami) Ministrstvo za okolje, podnebje in energijo, Inšpektorat Republike Slovenije za okolje in energijo, Dunajska cesta 56, 1000 Ljubljana, objavlja strokovno-tehnično delovno mesto:

**ADMINISTRATOR V (DM: 143) v Območni enoti Ljubljana– zaposlitev za določen čas, s krajšim delovnim časom (4 ure/dan oz. 20 ur/teden)**

**Kandidati, ki se bodo prijavili na delovno mesto, morajo izpolnjevati naslednje pogoje:**

* najmanj srednje tehniško in drugo strokovno izobraževanje / srednja strokovna izobrazba ali srednje splošno izobraževanje /srednja splošna izobrazba;
* znanje uradnega jezika.

**Posebnost delovnega mesta: za invalide (prijavijo se samo kandidati, ki imajo status invalida).** Delo se opravlja v pisarni (sedeče delo, delo na računalniku).

Na razgovoru bodo kandidati natečajni komisiji na vpogled predložili odločbo o priznanju statusa invalida.

**Prednost** bodo imeli kandidati, ki izkažejo poznavanje upravnega poslovanja, splošnega upravnega postopka, ravnanja z dokumentarnim gradivom in dela z računalnikom (Word, Excel, e-pošta, baze podatkov).

**Naloge delovnega mesta so:**

* izvajanje nalog pisarniškega poslovanja;
* administriranje baz podatkov;
* sodelovanje pri materialnem in finančnem poslovanju;
* oblikovanje in vodenje baz podatkov;
* sprejem in odpiranje pošte, prispele na inšpektorat in inšpekcije;
* razvrščanje in klasifikacija dokumentov za inšpektorat in inšpekcije;
* izvajanje računalniške obdelave podatkov;
* opravljanje drugih nalog podobne zahtevnosti;
* opravljanje zgoraj navedenih nalog po navodilu neposredno nadrejenega za potrebe IRSNVP in IRSS.

**Prijava mora vsebovati:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe, pridobljen strokovni naziv ter datum pridobljene izobrazbe in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogojev glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela, opis dela in stopnjo zahtevnosti delovnega mesta);
3. izjavo kandidata, da za namen tega postopka dovoljuje Inšpektoratu Republike Slovenije za okolje in energijo, da iz uradnih evidenc pridobi podatke iz 1. točke.

**Prijava na delovno mesto se obvezno odda na priloženem obrazcu »IRSOE Obrazec Administrator V v Območni enoti Ljubljana dm 143«, z natančno izpolnjenimi vsemi rubrikami in izjavami.** Obrazca se ne spreminja, lahko pa se po potrebi doda vrstice za vnos podatkov.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja).

Z izbranim kandidatom bomo sklenili pogodbo o zaposlitvi za strokovno tehnično delovno mesto »Administrator V«, šifra DM: 143, za **določen čas (predvidoma do junija 2026)**, s **krajšim delovnim časom 4 ure/dan** oz. 20 ur/teden in **tri mesečnim poskusnim delom**. **Delovni čas je predvidoma od 7. do 11. ure** (popolnitev do polnega delovnega časa invalida, ki dela krajši delovni čas). Izhodiščni plačni razred je 21, kar po plačni lestvici pomeni osnovno plačo 1.042,24€ bruto.

Izbrani kandidat bo delo opravljal v poslovnih prostorih Inšpektorata Republike Slovenije za okolje in energijo, Območna enota Ljubljana, Vožarski pot 12, 1000 Ljubljana.

**Rok za prijavo** je **15 dni** od objave delovnega mesta na spletni strani Portala GOV.SI in Zavoda RS za zaposlovanje.

Kandidat pošlje pisno prijavo na priloženem obrazcu **IRSOE Obrazec Administrator V v Območni enoti Ljubljana dm 143**, s priloženimi dokazili, ki jo pošlje v zaprti kuverti z oznako: »**Administrator V v Območni enoti Ljubljana dm 143**«, na naslov: Inšpektorat Republike Slovenije za okolje in energijo, Služba za skupne in pravne zadeve, Dunajska cesta 56, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: kadrovska.irsoe@gov.si, pri čemer veljavnost prijave ni pogojena z elektronskim podpisom. Prijava je pravočasna, če je oddana priporočeno na pošto ali poslana po e-pošti najkasneje zadnji dan roka za prijavo.

Obvestilo o končanem postopku bo objavljeno na spletni strani Portala GOV.SI (Prosta delovna mesta v državni upravi): <https://www.gov.si/zbirke/delovna-mesta/>.

Informacije o izvedbi postopka dobite vsak delovni dan med 9. in 10. uro na telefonski številki: (01) 777 00 81 pri Lauri Simonišek.

V besedilu javne objave so izrazi, zapisani v moški slovnični obliki, uporabljeni kot nevtralni za ženske in moške.

Objaviti: Portal GOV.SI in Zavod RS za zaposlovanje